3. [adresse] høringssvar til lovforslag om prisloft på fjernvarme (Åben)
Tidl. politisk behandling
Forventet sagsgang
TMU
Lovgrundlag
Varmeforsyningsloven og Planloven
SAGENS INDHOLD
Teknik- og Miljøudvalget skal i denne sag tage stilling til forslag til høringssvar til 
lovforslag om at indføre prisloft på fjernvarme. 
Klima-, Forsynings- og Energiministeren har 1. juli 2024 sendt lovforslag om ændring af 
varmeforsyningsloven og planloven i høring med en frist den 22. august 2024. Formålet med lovforslaget 
er at indføre et prisloft på forbrugerpriser på fjernvarme. Vedtages lovforslaget vil det medføre, at 
tilslutningspligten kan ophæves for forbrugerne, hvis et varmeværk ikke kan overholde prisloftet set over 
en periode på tre år. 
Fastsættelsen af prisloftet vil tage afsæt i omkostningerne ved at købe og anvende en individuel luft-til-
vand varmepumpe til opvarmning af et standardhus. Der er tale om et nationalt prisloft, der vil gælde for 
alle varmeværker, uanset størrelse, og både prisloftet og de respektive værkers varmepriser udregnes som 
gennemsnit over tre år. 
Lovforslaget tager tillige stilling til retsstillingen vedr. termonet, som er et kollektivt jordvarmeanlæg – også 
kaldet kold fjernvarme. Der bliver fremover mulighed for kommunal varetagelse af virksomhed med 
termonet på samme vilkår som anden tilknyttet virksomhed. 
Den ”Opfølgende aftale ifm. klimaaftale om grøn strøm og varme 2022 m.v.” kan ses i sin helhed via dette 
link. 
VURDERING
Teknik og Miljø vurderer, at indførelse af et prisloft kan betyde, at fjernvarmeværker i [adresse] 
kan blive påvirket negativt. Hvis tilslutningspligten ophæves, vil kunderne kunne frakoble sig fjernvarmen 
og i stedet installere en varmepumpe. Det vil være en mulighed for de kunder, der har råd til det, mens de 
øvrige kunder givetvis vil opleve en prisstigning for deres varme, idet varmeværkerne fortsat vil have 
forsyningspligt og derfor ikke færre udgifter til drift og vedligeholdelse. Varmeværkerne vil også fortsat have 
de samme udgifter til afdrag på de store kommunegaranterede lån, som de har optaget ifm. løbende 
udbygning og grøn omstilling af deres produktionskapacitet.
I forlængelse af KL og regeringens ”Aftale om fremskyndet planlægning for udfasning af gas til opvarmning 
og klar besked til borgerne” i 2022 har Favrskov Kommune arbejdet målrettet på at få de lokale 
fjernvarmeværker til at udvide deres forsyningsområder. Med de nye regler kan der rejses tvivl om 
fjernvarmeværkernes økonomiske robusthed, og det vurderes, at der er en risiko for, at fjernvarmeværkerne 
derfor fremover vil fokusere på at konsolidere driften i stedet for at udvide forsyningsområderne. Derfor kan 
et prisloft bremse den grønne omstilling af den danske varmeforsyning. 
[adresse]: EMN-2024-01710
Dok-ID: 3755558
Sagsbehandler: lvso
Teknik- og Miljøudvalget
14. august 2024  18:00
Formålet med at sikre billigere fjernvarme til forbrugerne er prisværdigt, men det anbefales, at der findes 
andre metoder, som ikke afskrækker nye fjernvarmekunder, og som heller ikke tilskynder eksisterende 
fjernvarmekunder til at overveje andre varmeløsninger. 
Termonet er en teknologi, der kan være hensigtsmæssig til kollektiv opvarmning i mindre bysamfund. Det 
er derfor positivt, at der nu er en afklaring af juraen på området, om end det havde været mere fremmende 
for anvendelsen af termonet – og dermed også mulighederne for kollektiv varmeforsyning af mindre 
bysamfund, hvis termonet var blevet fuldt integreret i varmeforsyningsloven på lige fod med traditionel 
fjernvarme. 
ØKONOMI
Der er ingen økonomiske konsekvenser.
INDDRAGELSE
Grundet den korte høringsfrist, har Teknik og Miljø ikke haft mulighed for at være i dialog med 
fjernvarmeværkerne om spørgsmålet, men deres brancheforening Dansk Fjernvarme har offentligt ytret 
modstand mod lovforslaget af bl.a. samme årsager som nævnt ovenfor. 
INDSTILLING
Direktøren for Teknik og Miljø indstiller til Teknik- og Miljøudvalget:
1.
At det vedlagte høringssvar godkendes.
BESLUTNING
.
Teknik- og Miljøudvalget, 14. august 2024: 
Fraværende: Ingen
Godkendt. 
Bilag

Høringssvar fra [adresse] mod lovforslag om prisloft på fjernvarme (3755588)
